Komission asetus (ETY) N:o 2282/90, annettu 31 päivänä heinäkuuta 1990, yksityiskohtaisista säännöistä omenien kulutuksen ja käytön sekä sitrushedelmien kulutuksen lisäämiseksi tarkoitettujen toimenpiteiden soveltamisesta



Virallinen lehti nro L 205 , 03/08/1990 s. 0008 - 0016

Suomenk. erityispainos Alue 3 Nide 33 s. 0095

Ruotsink. erityispainos Alue 3 Nide 33 s. 0095



KOMISSION ASETUS (ETY) N:o 2282/90, annettu 31 päivänä heinäkuuta 1990, yksityiskohtaisista säännöistä omenien kulutuksen ja käytön sekä sitrushedelmien kulutuksen lisäämiseksi tarkoitettujen toimenpiteiden soveltamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon toimenpiteistä omenien kulutuksen ja käytön lisäämiseksi 7 päivänä toukokuuta 1990 annetun neuvoston asetuksen (ETY) N:o 1195/90(1) ja erityisesti sen 5 artiklan, ottaa huomioon toimenpiteistä sitrushedelmien kulutuksen lisäämiseksi 7 päivänä toukokuuta 1990 annetun neuvoston asetuksen (ETY) N:o 1201/90(2) ja erityisesti sen 4 artiklan, sekä katsoo, että asetuksissa (ETY) N:o 1195/90 ja (ETY) N:o 1201/90 säädetään yhteisön osallistumisesta tuoreiden omenien kulutuksen lisäämistä, yhteisössä korjattujen omenien myyntiä jalostettujen tuotteiden muodossa sekä yhteisössä korjattujen tuoreiden sitrushedelmien kulutuksen lisäämistä suosivien toimien rahoitukseen, on syytä määrittää ne pääasialliset toimet, jotka otetaan huomioon yhteisön rahoitustukea myönnettäessä, näiden toimien on muodostettava yhdenmukainen toimintasuunnitelma, edistettävä keskipitkän aikavälin tavoitteiden toteuttamista ja vastattava yhteisön etua; toimien on koskettava kyseisen alan tärkeimpiä taloudellisia toimijoita, ja ne on esitettävä yhdenmukaisella tavalla ja niin, että niitä voidaan arvioida annettujen tietojen perusteella, asianomaisten taloudellisten toimijoiden yhteisten aloitteiden ja suhteiden suosimiseksi on syytä säätää järjestelmästä suunnitelmaluonnosten levittämiseksi; on syytä säätää siitä, että tämä levittäminen tapahtuu jäsenvaltioiden nimeämien toimielinten välityksellä, suunnitelmien arvioimiseksi ja valitsemiseksi olisi laadittava yksityiskohtaiset säännöt jäsenvaltioiden toimivaltaisten elinten ja komission välisestä yhteistyöstä, erilaisista sitoumusten toteuttamista koskevista yksityiskohtaisista säännöistä sovitaan toimivaltaisten kansallisten elinten ja asianomaisten välillä tehdyillä sopimuksilla, jotka perustuvat komission saatavilla oleviin vakiosopimuksiin, on ilmeisesti tarpeen, että jäsenvaltiot valvovat toimien toteuttamista ja että komissiolle ilmoitetaan tässä asetuksessa säädettyjen toimenpiteiden tuloksista, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1 Asetuksen (ETY) N:o 1195/90 1 ja 2 artiklassa ja asetuksen (ETY) N:o 1201/90 1 artiklassa tarkoitetut toimet, jotka on tarkoitettu tapauksen mukaan omenien kulutuksen ja käytön sekä sitrushedelmien kulutuksen lisäämiseksi, esitellään ohjelmissa. 2 'Ohjelmilla` tarkoitetaan yhdenmukaisia toimia, jotka vastaavat seuraavia vaatimuksia: - ne ovat riittävän laajoja myötävaikuttaakseen tuotannon myynnin sekä kulutuksen lisäämiseen; - ne kattavat yhteisössä korjatut tuotteet, erityisesti tärkeimpinä kaupanpitämiskausina; - niiden avulla tuotantoa voidaan ohjata ja mukauttaa markkinoiden tarpeisiin. 3 Ohjelmat voivat olla monivuotisia, mutta ne saavat kuitenkin kestää enintään kolme vuotta. 2 artikla Ohjelmiin kuuluu tuotteen mukaan useita seuraavia toimia: 1) Tuoreiden omenien osalta niihin kuuluu erityisesti: a) markkinoiden tarpeiden määrittämisen osalta: tutkimusten ja kuluttajakyselyjen järjestäminen; b) kulutuksen osalta: - ravitsemus- ja ruokavaliokampanjoiden järjestäminen; - uusien pakkaus- ja kauppakunnostusmuotojen tutkiminen ja kokeilu; - muiden myynninedistämiskampanjoiden kuin tavanomaisen mainonnan järjestäminen; - messuihin ja näyttelyihin osallistuminen; - painotuotteiden ja audiovisuaalisen aineiston valmistaminen; c) tutkimuksen osalta: a ja b alakohdassa tarkoitettuja toimia voidaan täydentää toimilla, joiden avulla voidaan joko harjoittaa soveltavaa tutkimusta uusilla aloilla tai levittää toimijoille tietoa tutkimustuloksista maatalous-, ravitsemus- ja markkinointialalla; 2) Jalostettujen omenien osalta ohjelmiin kuuluu: a) tutkimuksen osalta: - uusien valmistettujen ja/tai käyttövalmiiden tuotteiden markkinoille saattaminen; - uusien käyttötapojen kehittäminen; - uusien tuotteiden valmistukseen parhaiten soveltuvien lajikkeiden ja viljelytekniikoiden määrittely; - uusien valmistus-, säilytys- ja pakkaamistekniikoiden kehittäminen; b) kulutuksen ja käytön osalta: - myynninedistämiskampanjoiden järjestäminen; - messuihin ja näyttelyihin osallistuminen; c) markkinatutkimusten osalta kuluttajien ja käyttäjien uusien tuotteiden vastaanottoa koskevat kyselyt ja mielipidemittaukset. 3) Tuoreiden sitrushedelmien osalta ohjelmiin kuuluu erityisesti: a) markkinoiden tarpeiden määrittelyn osalta: tutkimusten ja kulutuskyselyjen järjestäminen; b) kulutuksen osalta: - muiden myynninedistämiskampanjoiden kuin mainonnan järjestäminen tuoreiden sitrushedelmien mukaan lukien tuoremehujen kulutuksen edistämiseksi; - ravitsemus- ja ruokavaliokampanjoiden järjestäminen; - osallistuminen messuihin ja näyttelyihin; - painotuotteiden ja audiovisuaalisen aineiston valmistaminen; c) tutkimuksen osalta: a ja b alakohdassa tarkoitettuja toimia voidaan täydentää toimilla, joiden avulla voidaan joko harjoittaa soveltavaa tutkimusta uusilla aloilla tai levittää toimijoille tietoa tutkimustuloksista maatalous-, ravitsemus- ja markkinointialalla sekä säilyttämistekniikoiden parantaminen, lukuun ottamatta kylmälaitteita; 4) Huomioon ei oteta toimia, - joilla suositaan niiden omena- tai sitrushedelmälajikkeiden kulutusta, joita ei tuoteta yhteisössä; - joihin sisältyy viittauksia yhteen tai useampaan yhteisön alueeseen; - joihin on muiden asetusten nojalla myönnetty yhteisön tukea tai jotka saavat muuta avustusta. 3 artikla 1 Edellä 1 artiklassa mainitut ohjelmat esittävät: a) tuoreiden omenien ja/tai sitrushedelmien kulutuksen lisäämiseen tarkoitettujen ohjelmien osalta eri toimintahaaroja edustavat ryhmittymät, kuten tuottajajärjestöt tai näiden liitot, kauppiaat tai niiden yhteenliittymät; b) jalostettujen omenatuotteiden myynnin edistämiseen tarkoitettujen toimien osalta toimijoiden ryhmät, jotka koostuvat yhdestä tai useasta tuottajajärjestöstä tai näiden liitosta taikka yhdestä tai useasta omenoiden jalostajasta. 2 Tukihakemuksen esittänyt ryhmittymä vastaa ainoastaan niiden toimien toteuttamisesta, joita tuetaan rahallisesti. Ryhmittymällä on oltava toimien suorittamiseen tarvittava oikeuskelpoisuus sekä kotipaikka yhteisössä. Jos kuitenkaan kaikki asianomaiset toimijat eivät ole oikeushenkilöitä, vastaa 1 kohdan b alakohdassa tarkoitettujen toimien osalta toimien johtamisesta ja toteuttamisesta se toimija, jonka muut ovat tähän nimenneet. 4 artikla 1 Asianomaiset, jotka haluavat hakea yhteisön rahoitustukea, voivat antaa tiedoksi sen jäsenvaltion nimeämään toimivaltaiseen elimeen, jossa niillä on kotipaikka, liitteessä I olevan mallin mukaisen ohjelmaluonnoksen niistä tämän asetuksen mukaisista toimista, jotka ne aikovat toteuttaa. Edellä tarkoitettu tiedoksianto on annettava vuosittain viimeistään 31 päivänä toukokuuta ensimmäistä soveltamisvuotta lukuun ottamatta. 2 Edellä 1 kohdassa tarkoitetun elimen on lähetettävä saamansa ohjelmaluonnokset komissiolle, joka varmistaa niiden jakelun muiden jäsenvaltioiden toimivaltaisille elimille. 5 artikla 1 Tukihakemus on esitettävä vuosittain viimeistään 31 päivänä elokuuta sen jäsenvaltion toimivaltaiselle elimelle, jossa ryhmittymällä tai vastuussa olevalla kumppanilla on kotipaikka. Viimeinen jättöpäivä vuonna 1990 on kuitenkin 31 päivä lokakuuta. Hakemuksessa on oltava kaikki liitteessä II esitetyt osat. 2 Toimivaltaisen toimielimen on tarkastettava, että hakemuksissa annetut tiedot ovat oikeita ja että tiedot ovat tämän asetuksen mukaisia. Toimivaltaisen elimen on tarvittaessa pyydettävä lisätietoja ja annettava perusteltu lausunto. Lausunnossa on oltava arvio ohjelmien taloudellisesta yhdenmukaisuudesta ja toimien teknisestä laadusta sekä laskelmien ja rahoitussuunnitelmien perusteltavuudesta ja täytäntöönpanovalmiudesta. Toimielimen on hylättävä hakemukset, joissa on selvästi virheellisiä tietoja ja joihin sovelletaan 2 artiklan 4 kohtaa. 3 Toimivaltaisen elimen on laadittava luettelo kaikista tukihakemuksista ja toimitettava se komissiolle samoin kuin kopiot valituista tukihakemuksista sekä perustelut sille, miksi muita ei valittu. Tiedot on toimitettava vuosittain viimeistään 31 päivänä lokakuuta. Vuonna 1990 tämä määräaika on kuitenkin 15 päivä joulukuuta. 6 artikla Kun hedelmien ja vihannesten hallintokomitea on suorittanut tarkastuksen neuvoston asetuksen (ETY) N:o 1035/72(3) 34 artiklan mukaisesti, komissio laatii luettelon hallussaan olevista yhteisön rahoitustuen myöntämistä koskevista hyväksytyistä hakemuksista ennen näiden jättämistä seuraavan vuoden 1 päivää helmikuuta. Vuoden 1990 aikana jätetyistä hakemuksista laaditaan kuitenkin luettelo ennen 1 päivää huhtikuuta 1991. Edellä tarkoitettu luettelo laaditaan erityisesti esitettyjen toimintasuunnitelmien yhdenmukaisuuden, ehdotettujen toimien ja ohjelmien taloudellisten ja teknisten ansioiden, niiden toteuttamisen todennäköisen vaikutusten, niiden edustamien uudistusten, ja niiden kyvyn lisätä merkittävästi omenoiden ja sitrushedelmien kulutusta ja käyttöä sekä ryhmittymien riittävän tehokkuuden ja edustavuuden perusteella. Etusija annetaan toimille, jotka toteutetaan useammassa kuin yhdessä jäsenvaltiossa ja jotka vaikuttavat yhteisön markkinoihin. Komissio ilmoittaa valitut toimet viipymättä jäsenvaltioiden toimivaltaisille elimille. 7 artikla 1 Toimivaltaisen elimen on ilmoitettava tukihakemusta koskevasta päätöksestä niin pian kuin mahdollista asianomaisille. 2 Toimivaltaisten elinten on tehtävä valittuja toimia koskevat sopimukset asianomaisten kanssa ennen 28 päivää helmikuuta. Vuoden 1990 aikana jätettyjä hakemuksia koskevat sopimukset on kuitenkin tehtävä ennen 1 päivää kesäkuuta 1991. Toimielinten on käytettävä tähän tarkoitukseen komission niiden käyttöön antamia vakiosopimuksia. Näissä sopimuksissa on sovellettavat yleiset ehdot, jotka sopimuspuolen on tunnustettava ja hyväksyttävä. 8 artikla Asianomaisten on jätettävä toimivaltaiselle elimelle maksupyynnöt seuraavin edellytyksin: 1) Asianomainen voi sopimuksen allekirjoitusta seuraavasta neljännestä kuukaudesta alkaen jättää sellaisen hakemuksen ennakkomaksusta, johon on liitetty tarvittavat tukiasiakirjat. Ennakkomaksu voi kattaa 50 prosenttia niistä toteutuskustannuksista, jotka voidaan korvata, mutta se saa kuitenkin olla enintään 50 prosenttia yhteisön enimmäisosuudesta toimen tai toimien rahoitukseen. Ennakkomaksun edellytyksenä on sellaisen vakuuden antaminen toimivaltaiselle elimelle, joka on 10 prosenttia suurempi kuin ennakkomaksu ja joka on annettava komission asetuksen (ETY) N:o 2220/85(4) III osastossa säädetyin edellytyksin. 2) Tehtäessä monivuotisia sopimuksia maksetaan asianomaisen pyynnöstä uusi ennakkomaksu siitä päivästä alkaen, jona sopimus edellisenä vuonna tehtiin, jos tarvittavat tukiasiakirjat esitetään ja jos 10 prosenttia toista ennakkomaksua suurempi vakuus annetaan edellä säädetyin edellytyksin. 3) Maksettujen ennakkomaksujen kokonaismäärä saa kuitenkin olla enintään 80 prosenttia yhteisön enimmäisosuudesta toimien toteutuskustannuksissa. 4) Saldon maksupyyntö on jätettävä viimeistään kolmen kuukauden kuluttua päivästä, jona toimien on sopimuksen mukaan oltava toteutettu. Maksupyyntöön on liitettävä: - tarvittavat todisteasiakirjat; - yhteenveto toteutetuista toimista; - kertomus, jossa arvioidaan saatuja tuloksia, jotka ovat todettavissa kertomuksen tekopäivänä, sekä miten tuloksia voidaan käyttää edelleen hyväksi. 5) Toimivaltaisen elimen on toimitettava viipymättä komissiolle jäljennös 4 kohdassa mainitusta yhteenvedosta ja kertomuksesta. Komissio voi tehdä huomautuksensa 45 päivän kuluessa. 6) Saldon maksun edellytyksenä on 4 artiklassa mainitun yhteenvedon ja kertomuksen tarkastaminen ja sen toteaminen, että sopimuksessa vahvistettuja ehtoja on noudatettu. 7) Toimivaltaisen elimen on suoritettava maksut kolmen kuukauden kuluessa siitä, kun se on saanut hakemuksen. Toimivaltainen elin voi kuitenkin lykätä ennakon tai saldon maksua, jos lisätarkastukset ovat tarpeen. 8) Edellä 1 ja 2 kohdassa tarkoitettujen vakuuksien vapauttamisen edellytyksenä on saldon tai tuen maksaminen kyseisille toimille. 9 artikla Toimivaltaisten elinten on toteutettava tarvittavat toimenpiteet varmistaakseen - toimitettujen tietojen ja todisteasiakirjojen oikeellisuuden, - kaikkien sopimusvelvoitteiden täyttämisen, erityisesti teknisin, hallinnollisin ja kirjanpidollisin tarkastuksin, jotka suoritetaan sopimuspuolen, mahdollisten sopimuspuolen osakkaiden tai alihankkijan tiloissa. Toimivaltaisten elinten on ilmoitettava viipymättä komissiolle kaikista todetuista rikkomisista. 10 artikla Jos maksu on suoritettu aiheettomasti, toimivaltaisen elimen on perittävä takaisin maksetut määrät, joihin on lisätty maksamispäivästä alkaen sen tosiasialliseen perimiseen asti laskettu korko. Sovellettava korkokanta on vastaavanlaisissa toimissa kansallisen lainsäädännön mukaisesti voimassa oleva korko. 11 artikla Tämä asetus tulee voimaan kolmantena päivän sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä heinäkuuta 1990. Komission puolesta Ray MAC SHARRY Komission jäsen (1) EYVL N:o L 119, 11.5.1990, s. 53 (2) EYVL N:o L 119, 11.5.1990, s. 65 (3) EYVL N:o L 118, 20.5.1972, s. 1 (4) EYVL N:o L 205, 3.8.1985, s. 5 LIITE I >VIITTAUS KAAVIOON> LIITE II TUKIHAKEMUS >VIITTAUS KAAVIOON> >VIITTAUS KAAVIOON> >VIITTAUS KAAVIOON> >KAAVION ALKU> II OHJELMAN KUVAUS Ohjelmassa on oltava vähintään seuraavat osat: 1) Yhteenveto ohjelmasta 3 6 kohdassa tarkoitettujen asioiden kannalta (enintään kaksi sivua); 2) Perustelut ja tavoitteet, joihin pyritään; 3) Suunnitellut toimet; 4) Toimintasuunnitelma: kohteet, menetelmät, toteutusvaiheet ja aikataulu; 5) Toimien täytäntöönpano: tekniset, tieteelliset ja taloudelliset yksityiskohdat sekä tiedonvälitys ja logistiikka 6) Tulokset, joihin pyritään, ja alalle ja yhteisömarkkinoille koituvat hyödyt; 7) Ohjelman edistymisen ja ohjelman toteuttamisessa saavutettujen tulosten arviointiperusteet; 8) Suunnitelmat tulosten hyödyntämisestä ja levittämisestä. III TALOUSARVIO 1 Toimia varten määrätty nettotalousarvio ilman veroja kansallisena valuuttana ilmaistuna, jaoteltuna ja perusteltuna(1) sekä merkinnöin, joista käy ilmi, miten määrä jakautuu luokittain ja vuosittain. Talousarvioon on sisällyttävä tulosten arviointikustannukset ohjelman toteuttamisen aikana ja päättyessä sekä tarvittaessa ohjelman toteutettavuustutkimusten kustannukset. 2 Neuvoston asetuksen (ETY) N:o 1195/90 2 artiklan 2 kohdassa tarkoitetun sopimuksen jäljennös liitetään tarvittaessa mukaan, jos on kyse jalostettuja omenia koskevista ohjelmista. (1) Arvioiden, maksujen ja tarvittaessa alihankintoja koskevien tarjousten osalta >KAAVION LOOPU>